પવિત્ર રમઝાન માસ દરમ્યાન સમગ્ર વિશ્ર્વના અનેક દેશોમાં શયતાનિયત આચરનાર, અનેક નિરપરાધી- અસહાય લોકોને મધ્યયુગીન બર્બરતાપૂર્વક રહેંસી નાખનાર; એ શયતાનોને ઇસ્લામ સાથે શું લેવા-દેવા છે ? આ જેહાદી આતંકીઓ ‘ઇસ્લામના દુશ્મનો’ છે, તેવી બેટુક વાત ઉચ્ચારવામાં જગતભરના મુસ્લિમો શા માટે પાછા પડે છે ? આ જેહાદીઓ કેવળ બિનમુસ્લિમોને જ મારતા નથી. તેમના નિશાન પર શિયા મુસ્લિમો અને વહાબી ઇસ્લામિયત સિવાયના અન્ય મુસ્લિમો પણ છે. સૂફી-મુસ્લિમો પણ તેમના શયતાની પંજાની પકડ બહાર નથી !